રાફેલ ડીલ પર વિપક્ષ જયાં કેન્દ્રની નરેન્દ્ર મોદી સરકારને ઘેરી રહ્યું છે. ત્યાં વાયુસેનાએ પણ આ ડીલનું સમર્થન કરી દીધું છે. વાયુસેના ચીફ બીએસ ઘનોઆએ આ વિમાનોને જરૂરી ગણાવતા તેને દેશની હવાઇ સરહદ માટે મહત્વનું ગણાવ્યું છે. ઘનોઆએ ચીન અને પાકિસ્તાનનો ઉલ્લેખ કરી રાફેલને દેશ માટે જરૂરી ગણાવ્યું. તેમણે બુધવારના રોજ કહ્યું કે આપણી સ્થિતિ યુનિક છે. આપણા પાડોશી પરમાણુ સંપન્ન છે અને તેઓ પોતાના વિમાનોને આધુનિકીકરણમાં લાગ્યા છે. રાફેલ દ્વારા આપણે મુશ્કેલીઓનો સામનો કરી શકીશું. આપને જણાવી દઇએ કે વાયુસેનાના વાઇસ ચીફ એર માર્શલ એસબી દેવે પણ થોડાંક દિવસ પહેલાં આ ડીલનું સમર્થન કર્યું હતું. તેમણે કહ્યું હતું કે આ ડીલની ટીકા કનારાઓને તેના માપદંડ અને ખરીદ પ્રક્રિયાને સમજવી જોઇએ.